|  |
| --- |
|  **UAB „VILNIAUS VANDENYS“ APLINKOS APSAUGOS POLITIKA** |
| **Tikslas** | Nustatyti UAB „Vilniaus vandenys” aplinkos apsaugos principus, gaires ir atsakomybes, kuriomis Bendrovė vadovaujasi, siekiant sumažinti poveikį aplinkai, valdyti su aplinka susijusias rizikas, ugdyti atsakingą požiūrį į mus supančią aplinką.  |
| **Taikymo sritis** | Visi Bendrovės padaliniai, valdyba, Audito, rizikų ir tvarumo komitetas. |
| **Susiję teisės aktai**  | LST EN ISO 9001:2015. Kokybės vadybos sistemos. Reikalavimai;LST EN ISO 14001:2015. Aplinkos apsaugos vadybos sistemos. Reikalavimai ir naudojimo gairės;UAB „Vilniaus vandenys“ ilgalaikė veikos strategija;UAB „Vilniaus vandenys” Tvarumo politika;UAB „Vilniaus vandenys“ Atitikties užtikrinimo politika;UAB „Vilniaus vandenys“ Neatitikčių valdymo tvarkos aprašas. |

**TURINYS**

[1. SPECIALIOSIOS SĄVOKOS IR SUTRUMPINIMAI 1](#_Toc187683758)

[2. BENDROSIOS NUOSTATOS 1](#_Toc187683759)

[3. APLINKOS APSAUGOS PRINCIPAI 2](#_Toc187683760)

[4. APLINKOS APSAUGOS PRINCIPŲ ĮGYVENDINIMAS 3](#_Toc187683761)

[5. STRATEGINĖ KRYPTIS IR TIKSLAI 3](#_Toc187683762)

[6. PRANEŠIMAI APIE APLINKOS APSAUGOS PAŽEIDIMUS BENDROVĖS VEIKLOS SRITYSE 4](#_Toc187683763)

[7. BAIGIAMOSIOS NUOSTATOS 4](#_Toc187683764)

|  |
| --- |
| SPECIALIOSIOS SĄVOKOS IR SUTRUMPINIMAI |
| **Bendrovė** | Uždaroji akcinė bendrovė „Vilniaus vandenys“ |
| **Politika** | UAB „Vilniaus vandenys“ Aplinkos apsaugos politika. |
| **Valdyba** | Kolegialus Bendrovės valdymo organas, kurio teisės ir pareigos apibrėžtos Bendrovės įstatuose bei valdybos darbo reglamente. |
| **Veiklos procesas** | Tarpusavyje susijusių veiksmų ar veiksmų etapų visuma, prasidedanti konkrečiu įvykiu, atliekama logiška seka ir pasibaigianti sukurtu naudingu rezultatu, pateikiamu išorės klientui arba Bendrovėsstruktūriniam padaliniui (vidaus klientui). |
| **Veiklos proceso savininkas** | Tarnybos, tiesiogiai generaliniam direktoriui pavaldaus skyriaus vadovas ar kitas jų paskirtas asmuo, kuris pagal Bendrovėje nustatytą pareigų ir veiklos sričių paskirstymą atsakingas už konkrečios veiklos srities procesų viziją, produktyvumą ir efektyvumą, turintis įgaliojimus ir resursus priimti galutinius sprendimus, koks turi būti procesas. |
| **Veiklos proceso****vadovas** | Asmuo, Proceso savininko paskirtas valdyti Procesą nuo pradžių iki jo sukuriamo rezultato, turintis įgaliojimus ir kompetenciją kasdienėje veikloje stebėti ir valdyti Proceso vykdymą. |

# BENDROSIOS NUOSTATOS

* 1. UAB „Vilniaus vandenys“ (toliau – Bendrovė) yra didžiausia Lietuvoje vandentvarkos bendrovė, tiekianti požeminį geriamąjį vandenį ir tvarkanti nuotekas Vilniaus miesto savivaldybės, Šalčininkų, Švenčionių ir Vilniaus rajonų savivaldybių teritorijose. Dėl savo veiklos mąsto Bendrovė daro reikšmingą poveikį aplinkai, kadangi išvalo daugiau nei trečdalį visų Lietuvos nuotekų ir išgauna apie 26 proc. viso Lietuvoje išgauto vandens.
	2. Bendrovės paskirtis (pagrindinis veiklos tikslas) – tiekti vandenį visaverčiam gyvenimui, saugoti gyvybę ir gamtą, o misija yra tiekti klientams kokybišką vandenį ir efektyviai išvalyti nuotekas. Bendrovė nuolat tobulina savo veiklą, siekdama ne tik atitikti aplinkosauginius reikalavimus, bet nuosekliai mažinti aplinkos taršą, stebi ir vertina savo daromą poveikį aplinkai. Bendrovės vizija – būti tvariu, gamtai draugišku ir atsakingu vandentvarkos paslaugų teikėju, kuri apima nuolatinį siekį modernumo, kokybės ir švaresnės aplinkos kiekviename žingsnyje ir įgyvendiname projekte. Misijos įgyvendinimas ir vizijos siekimas grindžiamas atsakomybe, bendradarbiavimu ir profesionalumu. Bendrovė savo verslo atsakomybę grindžia Jungtinių Tautų „Pasaulinio susitarimo“ principais (angl. Global Compact, CoP), o strateginiai tikslai yra suderinti su Jungtinių Tautų darnaus vystymosi tikslais. Aplinkosauginiai, socialiniai ir verslo valdymo (ESG) veiksniai integruojami į Bendrovės ilgalaikės veiklos strategijos tikslus.
	3. Bendrovės Valdyba tvirtina, o Bendrovės generalinis direktorius įgyvendina Aplinkos apsaugos politiką, kuria vadovaujantis įgyvendinami Bendrovės strateginių veiklos krypčių (Tvari, aplinką tausojanti veikla; efektyvus klientų patirties valdymas; inovatyvumas, efektyvumas ir finansinio tvarumo augimas; rūpestinga organizacija ir įsitraukę darbuotojai) tikslai ir uždaviniai.

# APLINKOS APSAUGOS PRINCIPAI

* 1. Bendrovė prisiima atsakomybę už jos veiklos daromą poveikį aplinkai ir įsipareigoja laikytis šių principų:
		1. **Rizikų vertinimas ir prevencija**. Nuolat identifikuoti ir vertinti galimas rizikas aplinkai, siekiant užkirsti kelią neigiamam poveikiui. Kai poveikio išvengti neįmanoma, taikomos poveikio mažinimo ir kompensavimo priemonės: modernizuojama įranga, įdiegiami efektyvesni procesai ir atkuriamos pažeistos ekosistemos. Rizikų valdymo priemonių planai reguliariai peržiūrimi ir atnaujinami.
		2. **Atitiktis ir atsakingumas**. Siekti, kad su aplinkos apsauga susiję Bendrovės klausimai būtų sprendžiami vadovaujantis aukščiausiais tarptautiniais standartais, taikant modernias priemones, diegiant efektyvius procesus. Laikomasi Bendrovės veiklą reglamentuojančių teisės aktų ir kitų Bendrovės prisiimtų įsipareigojimų siekiant sumažinti incidentų atsiradimo tikimybę ir poveikį aplinkai.
		3. **Darbuotojų ugdymas ir atsakomybė**.Ugdyti darbuotojų supratingumą ir atsakomybę už aplinkos apsaugą. Vykdomi nuolatiniai mokymai tvarumo, aplinkos apsaugos, darbuotojų saugos ir sveiktos srityse, pabrėžiamas etikos normų laikymasis darbo aplinkoje, efektyvinama vidaus kontrolės sistema.
		4. **Gamtos išteklių tausojimas**. Skatina racionalų ir taupų vandens ir kitų išteklių naudojimą, mažinant tinkluose patiriamus nuostolius bei efektyviai valdyti turtą.
		5. **Biologinės įvairovės apsauga ir taršos prevencija**. Rūpintis kraštovaizdžio ir biologinės įvairovės bei ekosistemų apsauga – vadovaujantis saugomų teritorijų ir rūšių bei aukštos ekologinės vertės buveinių neliečiamumo principu. Mažinant veikloje susidarančių atliekų kiekį, užtikrinant saugų jų tvarkymą, taikant taršos prevencijos bei žiedinės ekonomikos principus.
		6. **Klimato kaitos švelninimas**. Investuoti į energiją iš atsinaujinančių energijos išteklių (saulės elektrinės, biodujų gamyba), taip prisidedant prie klimato kaitos problemų sprendimo ir ŠESD emisijos mažinimo Bendrovės veikloje. Didinti energijos vartojimo efektyvumą, teikti prioritetą netaršiam arba mažiau taršiam transportui.
		7. **Infrastruktūros plėtra ir modernizavimas**. Atnaujinti ir darniai plėtoti Bendrovės valdomą vandens tiekimo bei nuotekų surinkimo ir valymo infrastruktūrą. Atsakingai prižiūrėti valdomus įrenginius ir juos modernizuoti, siekiant gerinti aplinkos būklę ir visuomenės gyvenimo kokybę.
		8. **Švietimas ir suinteresuotų šalių įtraukimas**. Vykdyti edukacinius projektus, dalyvauti tvarumo iniciatyvose ir tvarumą skatinančių organizacijų veikloje. Stebėti, kontroliuoti ir nuolat teikti informaciją suinteresuotoms šalims apie Bendrovės veiklą, suplanuotus ir atliktus veiksmus bei pasiektus rodiklius aplinkos apsaugos srityje.

# APLINKOS APSAUGOS PRINCIPŲ ĮGYVENDINIMAS

* 1. Remiantis šios Politikos principais periodiškai identifikuojami aplinkos apsaugos aspektai, nustatomi aplinkos apsaugos tikslai ir formuojami uždaviniai, kurie integruojami į ilgalaikę Bendrovės strategiją, veiklos ir plėtros planą.
	2. Periodiškai stebimi rezultatai, audituojami procesai, įsivertinant veiklą ir iš veiklos kylančias rizikas.
	3. Aplinkos apsaugos siekių įgyvendinimui Bendrovėje įdiegta ir nuolat tobulinama integruota kokybės ir aplinkos apsaugos vadybos sistema, atitinkanti standartų LST EN ISO 9001:2015 ir LST EN ISO 14001:2015 reikalavimus. Aplinkos apsaugos vadybos sistemos įgyvendinimas remiasi ,,Planuok — Daryk — Tikrink — Veik“ (PDTV) idėja:
		1. **Planavimas**. Bendrovės valdyba tvirtina aplinkos apsaugos tikslus. Veiklos procesų savininkai ir vadovai dalyvaujant Bendrovės aplinkosaugos ekspertui nustato veiksmų planus, procesus, būtinus rezultatams pagal aplinkos apsaugos politiką pasiekti.
		2. **Veiklos procesų vykdymas**. Bendrovės darbuotojai pagal priskirtas funkcijas ir atsakomybes, nustatytus procesus ir planus, įgyvendina suplanuotus veiksmus .
		3. **Matavimas**. Veiklos procesų savininkai ir vadovai stebi, matuoja procesų efektyvumą, įgyvendinamų veiksmų rezultatus pagal aplinkos apsaugos politiką, praneša apie rezultatus.
		4. **Sistemos gerinimas**. Bendrovės vadovybė imasi veiksmų aplinkos apsaugos sistemai gerinti.
	4. Politikoje apibrėžti principai integruojami į Bendrovės veiklos procesus, tęstinumo planus.

# STRATEGINĖ KRYPTIS IR TIKSLAI

* 1. Bendrovė yra nusistačiusi ir pasitvirtinusi strateginę kryptį: Tvari ir aplinką tausojanti veikla, kuria prisideda prie Europos Sąjungos Nulinės vandens, oro ir dirvožemio taršos veiksmų plano įgyvendinimo bei Žaliojo ir neutralaus klimatui Vilniaus veiksmų ir įpareigojimų.
	2. Vienas iš pagrindinių Bendrovės tikslų – apsaugoti vandens išteklius ir mažinti nuotekų daromą žalą vandens ekosistemoms. Bendrovė yra išsikėlusi tikslą daugiau nei dvigubai sumažinti išleidžiamos taršos rodiklius:
		1. irBiologinį (**BDS7**) ir cheminį deguonies suvartojimą (CHDS) nuotekose, kurie atspindi organinių medžiagų kiekį vandenyje. Didesnės jų koncentracijos rodo intensyvesnį vandenyje esančių teršalų skaidymą ir deguonies stoką.
		2. **Azotą (Nb) ir fosforą (Pb)** – pagrindinius eutrofikacijos sukėlėjus, kurių perteklius skatina dumblių žydėjimą, mažina deguonies kiekį vandenyje ir pažeidžia vandens telkinių biologinę pusiausvyrą.
	3. Palaipsniui mažinti ir nuo 2032 m. nutraukti Pavojingų prioritetinių medžiagų (PPM) – pavojingų cheminių junginių išleidimą į aplinką.
	4. Bendrovė skiria didelį dėmesį oro taršos bei ŠESD emisijos mažinimui, siekiant prisidėti prie klimato kaitos švelninimo ir tvarios aplinkos kūrimo. Bendrovė yra nustačiusi išmetamų teršalų mažinimo tikslus bei priemones, atlieka ŠESD (CO2, CH4, N2O) skaičiavimus ir kiekvienais metais atskleidžia pasiektus rezultatus.
	5. Siekiant užtikrinti oro kokybę, atliekamas nuolatinis kitų oro teršalų, tokių kaip Amoniako (NH3); Sieros dioksido (SO2), Anglies monoksido (CO), Sieros vandenilio (H2S), Azoto oksidų (NOx) monitoringas ir valdymas.
	6. Bendrovė įgyvendina atsinaujinančios energetikos projektus, diegia technologijas, leidžiančias skatinti atsinaujinančių energijos išteklių naudojimą ir pagamintos energijos vartojimą. Bendrovė yra išsikėlusi tikslą pasigaminti visą Bendrovės veiklai reikalingą energijos kiekį, užsitikrinant energetinį nepriklausomumą.

# PRANEŠIMAI APIE APLINKOS APSAUGOS PAŽEIDIMUS BENDROVĖS VEIKLOS SRITYSE

* 1. Anoniminiai pranešimai dėl aplinkos apsaugos pažeidimų gali būti teikiami el. paštu info@vv.lt, naudojantis gyvojo pokalbio „Live chat“ programa arba paliekant įrašą autoatsakiklyje.
	2. Bendrovės viduje įdiegta pranešimų apie nesaugias ir netvarkingas darbo vietas / aplinkas sistema, per kurią Bendrovės darbuotojai gali informuoti apie pastebėtas nesaugias ir (ar) netvarkingas darbo vietas. Pranešimų tikslas – stiprinti vidinę Saugos darbe kultūrą, skatinti darbuotojų įsitraukimą gerinant: darbų saugą ir aplinkos apsaugos būklę, užkertant kelią fiziniam, cheminiam, biologiniam ir kitokiam neigiamam poveikiui ar pasekmėms aplinkai.

# BAIGIAMOSIOS NUOSTATOS

* 1. Politiką tvirtina, keičia ir panaikina Bendrovės valdyba.
	2. Už Politikos įgyvendinimą atsakingas Bendrovės generalinis direktorius.
	3. Už Politikos parengimą ir atnaujinimą atsakingas Veiklos administravimo ir atitikties tarnybos direktorius.
	4. Politika peržiūrima ne rečiau kaip kas trejus metus, taip pat keičiantis Bendrovės strateginiams tikslams ir kryptims.
	5. Bendrovės Aplinkos apsaugos politika viešai skelbiama Bendrovės interneto svetainėje https://[www.vv.lt.](http://www.vv.lt/)